SPRC ร่วง 6% หลังกำไร Q2 ลดลง 32% เหตุ Crude premium ปรับขึ้น
SPRC ร่วง 6% กดดันจากกำไรไตรมาส 2/64 อยู่ที่ 773 ลบ. หดตัว 32% จากงวดเดียวปีก่อน และลดลง 61% จากไตรมาสก่อน เนื่องจาก Crude premium ปรับตัวสูงขึ้น ขณะที่อุปสงค์น้ำมันสำเร็จรูปยังฟื้นตัวช้า
SPRC ร่วง 6% กดดันหลังกำไร Q2 อยู่ที่ 773 ลบ. ลดลง 32% เทียบงวดเดียวปีก่อน เหตุ “Crude premium เพิ่มขึ้น-อุปสงค์น้ำมันชะลอตัว”
9 ส.ค. 2564

ผู้สื่อข่าวรายงานว่า วันนี้ (9 ส.ค. 64) ราคาหุ้นบริษัท สตาร์ ปิโตรเลียม รีไฟน์นิ่ง จำกัด (มหาชน) หรือ SPRC ปิดตลาดเช้า อยู่ที่ระดับ 8.20 บาท ลดลง 0.50 บาท หรือ 5.75% โดยทำจุดสูงสุดที่ 8.60 บาท และทำจุดต่ำสุดที่ 7.95 บาท ด้วยมูลค่าการซื้อขาย 323.64 ล้านบาท

บริษัท หลักทรัพย์คันทรี่ กรุ๊ป จำกัด (มหาชน) ระบุในบทวิเคราะห์ว่า SPRC รายงานกำไรสุทธิไตรมาส 2/2564 อยู่ที่ 773 .42 ล้านบาทลดลง 32.06% จากงวดเดียวกันของปีก่อน 1,138.36 ล้านบาท และลดลง 61.44% จากไตรมาสไตรมาส 1/2564 อยู่ที่ 2005.68 ล้านบาท
ขณะที่ Core EBITDA อยู่ที่ 227 ล้านบาทลดลง 78% จากงวดเดียวของปีก่อนหน้า และลดลง 60% จากไตรมาสก่อนหน้า โดยลดลงเนื่องจาก Crude premium ปรับตัวสูงขึ้นในขณะที่อุปสงค์น้ำมันสำเร็จรูปยังฟื้นตัวช้า
สำหรับค่าการกลั่นตลาดอยู่ที่ 2.65 ดอลลาร์สหรัฐ/BBL ในไตรมาส 2/2564 ลดลง 4.65 ดอลลาร์สหรัฐ/BBL ในไตรมาส 2/2563 และ 3.53 ดอลลาร์สหรัฐ/BBL ในไตรมาส 1/2564